CELEX: 62008CO0156
Language: hu
Date: 2008-11-27 00:00:00
Title: A Bíróság (harmadik tanács) 2008. november 27-i végzése. # Monika Vollkommer kontra Finanzamt Hannover-Land I. # Előzetes döntéshozatal iránti kérelem: Niedersächsisches Finanzgericht - Németország. # Az eljárási szabályzat 104. cikkének 3. §-a - Hatodik HÉA-irányelv - 33. cikk (1) bekezdés - A »forgalmi adók« fogalma - Ingatlanszerzési adó. # C-156/08. sz. ügy

A Bíróság (harmadik tanács) 2008. november 27‑i végzése – Vollkommer kontra Finanzamt Hannover‑Land I
      (C‑156/08. sz. ügy)
      „Az eljárási szabályzat 104. cikkének 3. §‑a – Hatodik HÉA‑irányelv – 33. cikk (1) bekezdés – A »forgalmi adók« fogalma – Ingatlanszerzési adó”
      Adórendelkezések – Jogszabályok harmonizálása – Forgalmi adók – Közös hozzáadottértékadó-rendszer – Más forgalmiadó-jellegű nemzeti adók kivetésének tilalma (77/388 tanácsi irányelv, 33. cikk) (vö. 32–35. pont és a rendelkező rész)
      Tárgy
      
         
               Előzetes döntéshozatal iránti kérelem – Niedersächsisches Finanzgericht – A tagállamok forgalmi adóra vonatkozó jogszabályainak
                  összehangolásáról – közös hozzáadottértékadó‑rendszer: egységes adóalap‑megállapításról szóló, 1977. május 17‑i 77/388/EGK
                  hatodik tanácsi irányelv (HL L 145., 1. o., magyar nyelvű különkiadás 9. fejezet, 1. kötet, 23. o.) 33. cikke (1) bekezdésének
                  és a közös hozzáadottértékadó‑rendszerről szóló, 2006. november 28‑i 2006/112/EK tanácsi irányelv (HL L 347., 1. o.) 401. cikkének
                  értelmezése – Forgalmiadó‑köteles jövőbeli építési munkák bevonása a német ingatlanszerzési adó (Grunderwerbsteuer) alapjába,
                  ha a szerzési ügylet egyúttal az építési telek átruházását és a fenti szolgáltatásokat is magában foglalja.
               
            Rendelkező rész
      
         
                   
               
               
                  
               
               
                  	Az 1991. december 16‑i 91/680/EGK tanácsi irányelvvel módosított, a tagállamok forgalmi adóra vonatkozó jogszabályainak összehangolásáról
                     – közös hozzáadottértékadó‑rendszer: egységes adóalap‑megállapításról szóló, 1977. május 17‑i 77/388/EGK hatodik tanácsi irányelv
                     33. cikkét úgy kell értelmezni, hogy azzal nem ellentétes, ha a tagállam a jövőbeli építési munkákat a beépítetlen telek megszerzése
                     esetén bevonja az olyan vagyonátruházási adó alapjába, mint amilyen a német „Grunderwerbsteuer”, és így az említett irányelv
                     szerint hozzáadottértékadó‑köteles ügyletet ezekkel az adókkal is sújtsa, feltéve hogy ez utóbbiak nem forgalmi adó típusúak.